**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

# ΔΗΜΟΣ ΚΩ

**Απόσπασμα από το 20ο πρακτικό της από 23-10-2013 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

**«Απευθείας ανάθεση σύνταξης :μελέτης περιβαλλοντικών επιπτώσεων για την περιβαλλοντική αδειοδότηση υφιστάμενων έργων επί των προς οριοθέτηση τμημάτων ρεμάτων Ζηπαρίου-Αμανιού –Αγ. Γεωργίου-Χάντακα»**

Σήμερα στις 23 Οκτωβρίου 2013, ημέρα Τετάρτη & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθ. πρωτ. 40567/17-10-2013 πρόσκληση, που εκδόθηκε από τον Πρόεδρο, και γνωστοποιήθηκε στα μέλη της αυθημερόν, σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
| ΠΑΡΟΝΤΕΣ   1. Γιωργαράς Αντώνιος 2. Ρούφα Ιωάννα 3. Μπαραχάνος Αθανάσιος 4. Μήτρου Εμμανουήλ[[1]](#footnote-1) 5. Πης Σταμάτιος[[2]](#footnote-2) 6. Παπαχρήστου-Ψύρη Ευτέρπη 7. Σιφάκης Ηλίας | ΑΠΟΝΤΕΣ   1. Κιλιμάτος Νικόλαος 2. Ζερβός Νικόλαος 3. Μαρκόγλου Σταμάτος 4. Μουζουράκης Θεόφιλος     *οι οποίοι κλήθηκαν και δικαιολογημένα*  *δεν προσήλθαν* |

Στην συνεδρίαση παρευρέθηκε η κα Γεωργαντή Στυλιανή υπάλληλος του Δήμου Κω, για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

**ΘΕΜΑ 2ο :**

**ΑΡ. ΑΠΟΦ. :271**

Ο Πρόεδρος εισηγούμενος το 2ο θέμα της ημερήσιας διάταξης έθεσε στη διάθεση των μελών το Α.Π. 39709/11-10-2013 έγγραφο των Τεχνικών Υπηρεσιών του Δήμου σύμφωνα με το οποίο ζητείται η απευθείας ανάθεση σύνταξης της μελέτηςπεριβαλλοντικών επιπτώσεων για την περιβαλλοντική αδειοδότηση υφιστάμενων έργων επί των προς οριοθέτηση τμημάτων ρεμάτων Ζηπαρίου- Αμανιού –Αγ. Γεωργίου-Χάντακα». Με την υπ’ αριθ. 223/02-09-2013 απόφαση ΟΕ εγκρίθηκε: α) ο φάκελος μελέτης με τίτλο «Μελέτη περιβαλλοντικών επιπτώσεων για την περιβαλλοντική αδειοδότηση υφιστάμενων έργων επί των προς οριοθέτηση τμημάτων ρεμάτων Ζηπαρίου-Αμανιού -Αγ. Γεωργίου- Χάντακα» καθώς και το β) το πινάκιο προεκτιμόμενης αμοιβής, η οποία ανέρχεται στο ποσό των 5.574,85 € της απευθείας ανάθεσης σύνταξης της.

Σύμφωνα με την παρ. 3 του άρθρου 209 του Ν. 3463/06, επιτρέπεται με απόφαση της Ο.Ε., κατά παρέκκλιση των διατάξεων της εκάστοτε ισχύουσας νομοθεσίας περί εκπόνησης μελετών, η απευθείας ανάθεση εκπόνησης μελέτης του Δήμου σε πτυχιούχο μελετητή ή μελετητικό γραφείο Α΄ ή Β΄ τάξης πτυχίου, εφόσον η προεκτιμώμενη αμοιβή όλων των σταδίων της μελέτης δεν υπερβαίνει σε ποσοστό το τριάντα τοις εκατό (30%) του ανώτατου ορίου αμοιβής πτυχίου Α΄ τάξης, που κάθε φορά ισχύει για την αντίστοιχη κατηγορία μελέτης. Στην συγκεκριμένη περίπτωση η αμοιβή των 5.574,85 € δεν ξεπερνά το 30% του πτυχίου Α΄ τάξεως το οποίο, σύμφωνα με το πινάκιο αμοιβής, ανέρχεται στα 15.180,00 € (άνευ ΦΠΑ) .

Κατόπιν τούτου έθεσε στη διάθεση των μελών δύο (2) προσφορές μελετητικών γραφείων, οι οποίες ζητήθηκαν και προσκομίσθηκαν στο Δήμο και διαβιβάστηκαν στην Ο.Ε. με το προαναφερόμενο έγγραφο των Τεχνικών Υπηρεσιών του Δήμου, και οι οποίες ήταν: α) του Γεώργιου Κωνστάντζου( Μηχανικό Περιβάλλοντος ) o οποίoς προσφέρει τιμή 4.200,00€ (άνευ ΦΠΑ) και συνολικής με το ΦΠΑ αμοιβής 5.166,00€ και β) της Ελίζας Διακογεωργίου (Πολιτικό Μηχανικό), η οποία προσφέρει τιμή 4.000,00 € (άνευ ΦΠΑ)και συνολικής με το ΦΠΑ αμοιβής 4.920,00€ .

Από τα ανωτέρω λαμβάνοντας υπόψη και το φάκελο του έργου προκύπτει ότι συμφερότερη προσφορά είναι αυτή της Ελίζας Διακογεωργίου (Πολιτικό Μηχανικό) και πρότεινε την ανάθεση της εκπόνησης της μελέτης σε αυτήν.

Στη συνέχεια ζήτησε από τα μέλη να αποφασίσουν σχετικά.

Ακολούθησε διαλογική συζήτηση κατά την διάρκεια της οποίας διατυπώθηκαν διάφορες απόψεις επί του θέματος.

Στη συνέχεια ο Πρόεδρος κάλεσε τα μέλη να ψηφίσουν

Υπέρ της πρότασης ψήφισαν ο Πρόεδρος κ. Γιωργαράς Αντώνιος και έξι (6) μέλη: 1) Ρούφα Ιωάννα, 2) Μπαραχάνος Αθανάσιος 3) Μήτρου Εμμανουήλ, 4) Πης Σταμάτιος, 4) Παπαχρήστου-Ψύρη Ευτέρπη, 6) Σιφάκης Ηλίας.

Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Η υπ’ αριθ.223/2-09-2013 απόφαση ΟΕ
* Το Α.Π. 39709/11-10-2013 έγγραφο-εισήγηση των Τεχνικών Υπηρεσιών του Δήμου και τον φάκελο της μελέτης
* Η με αριθ.πρωτ.38842/07-10-2013 κατάθεση προσφοράς
* Η με αριθ.πρωτ.38840/07-10-2013 κατάθεση προσφοράς
* Τις διατάξεις του άρθρου 209 παρ.3 του Ν. 3463/2006
* Το Π.Δ. 798/78 όπως αυτό ισχύει
* Τον προϋπολογισμό του Δήμου, οικ. έτους 2013, στον Κ.Α. 20.7413.10 του οποίου έχει προβλεφθεί πίστωση η οποία έχει αναληφθεί
* Τις προσφορές που κατατέθηκαν
* Την συζήτηση που προηγήθηκε και τις απόψεις που διατυπώθηκαν

**ΑΠΟΦΑΣΙΖΕΙ ΟΜΟΦΩΝΑ**

Α. Αναθέτει απευθείας την εκπόνηση της μελέτης περιβαλλοντικών επιπτώσεων για την περιβαλλοντική αδειοδότηση υφιστάμενων έργων επί των προς οριοθέτηση τμημάτων ρεμάτων Ζηπαρίου- Αμανιού –Αγ. Γεωργίου-Χάντακα», με τιμή 4.920,00€ (συμπεριλαμβανομένου ΦΠA)

Β. Ψηφίζει πίστωση ποσού 4.920,00€ (συμπεριλαμβανομένου ΦΠΑ) , η οποία θα βαρύνει τον Κ.Α. 20.7413.10 του προϋπολογισμού του Δήμου.

…………………………………………………………………………………………………...

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| **Ο Πρόεδρος της Οικονομικής Επιτροπής**  Γιωργαράς Αντώνιος | Τα μέλη  1. Ρούφα Ιωάννα 2. Μπαραχάνος Αθανάσιος 3. Μήτρου Εμμανουήλ 4. Πης Σταμάτιος 5. Σιφάκης Ηλίας 6. Παπαχρήστου –Ψύρη Ευτέρπη |

|  |  |
| --- | --- |
|  |  |

1. Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Κιλιμάτο Νικόλαο, σύμφωνα με το άρθρο 75 παρ. 2 του Ν. 3852/2010. Το πρώτο αναπληρωματικό μέλος Διακογιώργης Ελευθέριος, μετά από τηλεφωνική επικοινωνία, αδυνατούσε να προσέλθει στη συνεδρίαση. [↑](#footnote-ref-1)
2. Το 3ο αναπλ. μέλος, Πης Σταμάτιος, κλήθηκε και προσήλθε προς αναπλήρωση του απόντος τακτικού μέλους Ζερβού Νικολάου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-2)